《丹丘道中寄钱大资二首》
宋代·释道举

溪桥人度柳青葱，困卧羁孤雪鬓翁。
鹭宿烟沙晴复暖，鸡鸣茅店雨连风。
早年史册书名节，晚岁燕然妙勒功。
急诏凤池归去客，紫宸殿后看鞓红。

作者简介：释道举，字季若，江西书院僧。高宗绍兴十一年（一一四一），客居丹阳何氏庵，有诗名。事见《至顺镇江志》卷一九引《甘露举书记文集》。今录诗四首。